Ekibiina ekitwala emizannyo gya “Olimpikisi” mu Uganda ekya Uganda Olimpikisi Kkomiti kitongozza enteekateeka ey’ennaku kikumi ezibulayo okutuuka ku mpaka z’ensi yonna eza “Olimpikisi” ezigenda okubeera mu kibuga Pari ekya Bufalansa. Enteekateeka ey’ennaku ekikumi ezibulayo okutuuka ku “Olimpikisi etongozeddwa e Lugogo mu Kampala, nga omukolo guno gwetabiddwako omubaka wa France mu Uganda amanyiddwa nga Xavier Sticker, Minisita omubeezi ow’ebyemizannyo mu Uganda Peter Ogwanga, abakulembeze b’akakiiko akatwala eby’emizannyo mu ggwanga, “Wiriyamu Bbuliiki ow’Akakiiko k’Emizannyo gya Olimpikisi n’abalala. Guno gugenda kubeera mulundi gwa kkumi na musanvu nga Uganda ekiika mu mpaka za “Olimpikisi” era nga yasooka kukiika mu mpaka za lukumi lwenda ataano mu mukaaga”. Moses Mwase agenda okukulembera ttiimu ya Uganda egenda okukiika mu mpaka za “Olimpikisi” mu kibuga Pari ekya Bufalansa omwaka guno ogwa, bbiri abiri mu ena agambye nti bakakasa abazannyi abiri mu omu abagenda okuvuganya mu mpaka zino ku muwendo ogw’abazannyi abiri mu bataano” abaakiika mu mpaka ezaasembayo e Tokyo mu Japani. Yayongedde n’agamba nti bakyasuubira abazannyi abalala okuva mu mizannyo gya Badimintoni, ebikonde ne “Ragibe”.